CELEX: 32017R0135
Language: et
Date: 2017-01-23 00:00:00
Title: Nõukogu määrus (EL) 2017/135, 23. jaanuar 2017, millega muudetakse määrust (EL) 2016/1903, millega määratakse kindlaks teatavate Läänemere kalavarude ja kalavarurühmade püügivõimalused 2017. aastaks

27.1.2017   
            
            
               ET
            
            
               Euroopa Liidu Teataja
            
            
               L 22/1
            
         NÕUKOGU MÄÄRUS (EL) 2017/135,
   23. jaanuar 2017,
   millega muudetakse määrust (EL) 2016/1903, millega määratakse kindlaks teatavate Läänemere kalavarude ja kalavarurühmade püügivõimalused 2017. aastaks
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu määrusega (EL) 2016/1903 (1) on kehtestatud ICESi alarajoonide 22–24 tursavaru (edaspidi „Läänemere lääneosa tursavarud“) püügivõimalused 1. jaanuarist kuni 31. jaanuarini ja 1. aprillist kuni 31. detsembrini 2017.
            
         
               (2)
            
            
               Kalanduse teadus-, tehnika- ja majanduskomitee (STECF) avaldas 2016. aasta detsembris oma teadusliku hinnangu seoses Läänemere lääneosa tursavarudele ajavahemikuks 1. veebruarist kuni 31. märtsini 2017 kehtestatud püügikeelu mõjuga. Kõnealune hinnang kinnitab püügikeelu kasulikkust kõnealusele kalavarule.
            
         
               (3)
            
            
               Määrusega (EL) 2016/1903 kehtestatud püügikeeldu kohaldatakse ka tursapüügi suhtes alla 15-meetrise kogupikkusega laevadega aladel, kus vee sügavus on vähem kui 20 meetrit. STECF hinnangus aga märgitakse, et tursapüügi piiramine selliste laevadega nimetatud aladel ei aita oluliselt kaasa asjaomase kalavaru taastumisele.
            
         
               (4)
            
            
               Lisaks võiks püügi täielik keelamine Läänemere lääneosas avaldada püügitegevuse võimaliku ülekandumise tõttu soovimatut mõju muudele Läänemere tursavarudele, eelkõige idaosa tursavarule.
            
         
               (5)
            
            
               Kui alla 15-meetrise kogupikkusega laevadel oleks lubatud püüda aladel, kus vee sügavus on vähem kui 20 meetrit, saaksid teatavad kalurid jätkata oma tegevust ja püüda muid liike peale tursa.
            
         
               (6)
            
            
               Seepärast on proportsionaalne lubada alla 15-meetrise kogupikkusega laevadel püüda kala aladel, kus vee sügavus on vähem kui 20 meetrit.
            
         
               (7)
            
            
               Ei ole asjakohane anda kõnealuseid kalapüügivõimalusi paarispüügi traalidele olenemata nende pikkusest, kuna selliste laevade püügivõimsus on suur.
            
         
               (8)
            
            
               Selleks et tagada sellise püügiala tõhus kontroll ja seire, kus vee sügavus on vähem kui 20 meetrit, on vaja tagada, et kõik asjaomased laevad on nõukogu määruse (EÜ) nr 1224/2009 (2) artikli 9 lõike 2 kohaselt varustatud laevaseiresüsteemiga. Seepärast ei tuleks Läänemere lääneosa tursavaru püügi suhtes kohaldada kõnealuse määruse artikli 9 lõiget 5, mille kohaselt võivad liikmesriigid teha alla 15-meetrise kogupikkusega laevadele erandi laevaseiresüsteemiga varustamise nõudest.
            
         
               (9)
            
            
               Läänemere lääneosa tursavarude säästva kasutamise tagamiseks kooskõlas Euroopa Parlamendi ja nõukogu määrusega (EL) 2016/1139 (3) ei tuleks Euroopa Parlamendi ja nõukogu määruse (EL) nr 1380/2013 (4) artikli 15 lõike 9 kohast ühest aastast teise ülekandmist seoses lossimiskohustusega kõnealuse kalavaru suhtes kohaldada.
            
         
               (10)
            
            
               Määrust (EL) 2016/1903 tuleks seetõttu vastavalt muuta.
            
         
               (11)
            
            
               Määrusega (EL) 2016/1903 kehtestatud tursapüügi keeld ICESi alarajoonides 22–24 jõustub 1. veebruaril 2017. Selleks et määrus oleks täielikult tõhus, tuleks seda kohaldada alates samast kuupäevast ning see peaks jõustuma järgmisel päeval pärast selle avaldamist,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) 2016/1903 lisas asendatakse kanne tursa kohta ICESi alarajoonides 22–24 järgmisega:
   
      
                  
                     „Liik:
                  
               
               
                  Tursk
                  
                     Gadus morhua
                  
               
               
                  
                     Püügipiirkond:
                  
               
               
                  Alarajoonid 22–24
                  (COD/3BC+24)
               
            
                  Taani
               
               
                  2 444 
               
               
                   
               
               
                   
               
            
                  Saksamaa
               
               
                  1 194 
               
               
                   
               
               
                   
               
            
                  Eesti
               
               
                  54
               
               
                   
               
               
                   
               
            
                  Soome
               
               
                  48
               
               
                   
               
               
                   
               
            
                  Läti
               
               
                  202
               
               
                   
               
               
                   
               
            
                  Leedu
               
               
                  131
               
               
                   
               
               
                   
               
            
                  Poola
               
               
                  654
               
               
                   
               
               
                   
               
            
                  Rootsi
               
               
                  870
               
               
                   
               
               
                   
               
            
                  Liit
               
               
                  5 597 
               
               
                   
               
               
                   
               
            
                  Lubatud kogupüük (TAC)
               
               
                  5 597  (5)
                  
               
               
                   
               
               
                  Analüütiline TAC
                  Määruse (EÜ) nr 847/96 artikli 3 lõikeid 2 ja 3 ei kohaldata.
                  Määruse (EÜ) nr 847/96 artiklit 4 ei kohaldata.
                  Määruse (EL) nr 1380/2013 artikli 15 lõiget 9 ei kohaldata.
               
            
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. jaanuar 2017
      
         
            Nõukogu nimel
         
         
            eesistuja
         
         R. GALDES
      
   
   
      (1)  Nõukogu 28. oktoobri 2016. aasta määrus (EL) 2016/1903, millega määratakse kindlaks teatavate Läänemere kalavarude ja kalavarurühmade püügivõimalused 2017. aastaks ning muudetakse määrust (EL) 2016/72 (ELT L 295, 29.10.2016, lk 1).
   
      (2)  Nõukogu 20. novembri 2009. aasta määrus (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006 (ELT L 343, 22.12.2009, lk 1).
   
      (3)  Euroopa Parlamendi ja nõukogu 6. juuli 2016. aasta määrus (EL) 2016/1139, millega kehtestatakse Läänemere tursa-, räime- ja kiluvarude majandamise ja nende varude püügi mitmeaastane kava, muudetakse nõukogu määrust (EÜ) nr 2187/2005 ja tunnistatakse kehtetuks nõukogu määrus (EÜ) nr 1098/2007 (ELT L 191, 15.7.2016, lk 1).
   
      (4)  Euroopa Parlamendi ja nõukogu 11. detsembri 2013. aasta määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22).
   
      (5)  Selle kvoodi alusel tohib püüda 1. jaanuarist kuni 31. jaanuarini ja 1. aprillist kuni 31. detsembrini 2017. Laevadel, mille kogupikkus on alla 15 meetri (v.a paarispüügi traalid) ja mis on varustatud määruse (EÜ) nr 1224/2009 artikli 9 lõike 2 kohaselt laevaseiresüsteemiga, on lubatud kõnealuse kvoodi alusel püüda alates 1. veebruarist kuni 31. märtsini 2017 aladel, kus vee sügavus on vähem kui 20 meetrit. Määruse (EÜ) nr 1224/2009 artikli 9 lõiget 5 ei kohaldata.“